CELEX: 32015D1199
Language: lv
Date: 2015-07-17 00:00:00
Title: Komisijas Īstenošanas lēmums (ES) 2015/1199 (2015. gada 17. jūlijs), ar ko tiek atzīts, ka Bosnija un Hercegovina ir brīva no Clavibacter michiganensis ssp. sepedonicus (Spieckerman un Kotthoff) Davis et al. (izziņots ar dokumenta numuru C(2015) 4838)

22.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 194/42
            
         KOMISIJAS ĪSTENOŠANAS LĒMUMS (ES) 2015/1199
   (2015. gada 17. jūlijs),
   ar ko tiek atzīts, ka Bosnija un Hercegovina ir brīva no Clavibacter michiganensis ssp. sepedonicus (Spieckerman un Kotthoff) Davis et al.
   
      
         (izziņots ar dokumenta numuru C(2015) 4838)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās III pielikuma A daļas 12. punktu,
   tā kā:
   
               (1)
            
            
               Direktīvas 2000/29/EK III pielikuma A daļas 12. punktā noteikts vispārējs aizliegums Savienībā ievest Solanum L. sugu un to hibrīdu bumbuļus, izņemot A daļas 10. un 11. punktā minētos bumbuļus, ieskaitot Solanum tuberosum L. bumbuļus, kuru izcelsme ir trešās valstīs. Minēto aizliegumu nepiemēro Eiropas trešām valstīm, kuras atzītas par brīvām no Clavibacter michiganensis ssp. sepedonicus (Spieckerman un Kotthoff) Davis et al. (“organisms”).
            
         
               (2)
            
            
               No informācijas par 2011., 2012. un 2013. gadā veiktajiem apsekojumiem, no Bosnijas un Hercegovinas iesniegtā ziņojuma par 2014. gadā veikto apsekojumu un no informācijas, kas savākta Pārtikas un veterinārā biroja veiktajā revīzijā minētajā valstī 2014. gada martā un aprīlī, izriet, ka organisms Bosnijā un Hercegovinā nav sastopams un šī valsts ir veikusi atbilstošus pēcpasākumus, lai izpildītu ieteikumus, kas minēti Pārtikas un veterinārā biroja galīgajā ziņojumā par revīziju.
            
         
               (3)
            
            
               Tādēļ būtu jāatzīst, ka Bosnija un Hercegovina ir no organisma brīva.
            
         
               (4)
            
            
               Šis lēmums neskar turpmākus konstatējumus, kas var liecināt, ka organisms Bosnijā un Hercegovinā ir sastopams.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Atzīšana
   Tiek atzīts, ka Bosnija un Hercegovina ir brīva no Clavibacter michiganensis ssp. sepedonicus (Spieckerman un Kotthoff) Davis et al. (“organisms”).
   2. pants
   Informācijas pieprasījums
   Komisija pieprasīs Bosnijai un Hercegovinai katru gadu sniegt informāciju, kas vajadzīga, lai pārbaudītu, vai Bosnija un Hercegovina joprojām ir brīva no organisma.
   3. pants
   Adresāti
   Šis lēmums ir adresēts dalībvalstīm.
   
      Briselē, 2015. gada 17. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.